Source: http://www.legex.ro/Hotararea-978-2015-144335.aspx
Timestamp: 2020-08-07 13:09:39+00:00
Document Index: 14398590

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11']

Hotărârea 978/2015 | Legislatie gratuita
Hotărârea 978 2015 abrogă Hotărârea 23 2010
Hotărârea 978 2015 abrogă Hotărârea 1021 2000
Hotărârea 978 2015 abrogă Hotărârea 457 2000
Hotărârea 978 2015 abrogă Hotărârea 532 1999
Hotărârea 978 2015 abrogat de Hotărârea 426 2020
Hotărârea Nr.978 din 16.12.2015
ACT PUBLICAT ÎN MONITORUL OFICIAL NR. 959 din 24 decembrie 2015
În temeiul art. 108 din Constituţia României, republicată, al art. 9 din Legea-cadru a descentralizării nr. 195/2006, al art. 134 alin. (3) din Legea asistenţei sociale nr. 292/2011 , cu modificările ulterioare, şi al art. 25 alin. (5) lit. b1) din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare,Guvernul României adoptă prezenta hotărâre. Articolul 1Se aprobă standardele minime de cost pentru serviciile sociale organizate şi administrate, în condiţiile legii, de către furnizorii publici de servicii sociale, precum şi nivelul venitului lunar pe membru de familie în baza căruia se stabileşte contribuţia lunară de întreţinere datorată de către susţinătorii legali ai persoanelor vârstnice din centre rezidenţiale. Articolul 2Standardul minim de cost reprezintă costul minim aferent cheltuielilor anuale necesare furnizării serviciilor sociale, calculat la nivel naţional pentru un beneficiar/tip de serviciu social, potrivit standardelor minime de calitate în vigoare pentru serviciul social respectiv. Articolul 3Standardele minime de cost stau la baza: a)estimării bugetului anual necesar funcţionării serviciilor sociale organizate şi administrate de furnizorii publici de servicii sociale din unităţile administrativ-teritoriale; b)estimării sumelor defalcate din unele venituri ale bugetului de stat aprobate cu această destinaţie prin legile bugetare anuale pentru serviciile finanţate din bugetul de stat; c)stabilirii costului mediu de întreţinere în centrele de servicii sociale destinate persoanelor vârstnice şi persoanelor adulte cu dizabilităţi, potrivit legii; d)estimării valorii contractului în cadrul procedurii de contractare a serviciilor sociale cu furnizorii privaţi sau, după caz, cu alţi furnizori publici. Articolul 4(1) Standardul minim de cost este prevăzut în anexele nr. 1-5, după cum urmează:a)anexa nr. 1, pentru serviciile sociale destinate protecţiei şi promovării drepturilor copilului; b)anexa nr. 2, pentru serviciile sociale destinate protecţiei şi promovării drepturilor persoanelor adulte cu dizabilităţi; c)anexa nr. 3, pentru serviciile sociale rezidenţiale destinate persoanelor vârstnice; d)anexa nr. 4, pentru serviciile sociale destinate îngrijirii la domiciliu a persoanelor vârstnice; e)anexa nr. 5, pentru serviciile sociale destinate prevenirii şi combaterii violenţei în familie. (2) Finanţarea serviciilor sociale conform standardelor minime de cost se asigură în limita sumelor defalcate din unele venituri ale bugetului de stat aprobate cu această destinaţie prin legile bugetare anuale, repartizate pe judeţe, şi din bugetele proprii ale autorităţilor administraţiei publice locale. Articolul 5(1) Pentru încadrarea în standardele minime de cost, la organizarea şi înfiinţarea serviciilor sociale, furnizorii publici de servicii sociale vor avea în vedere cel mai avantajos raport cost/beneficiu la stabilirea capacităţii serviciului respectiv. (2) În situaţia în care, datorită nevoilor specifice şi situaţiilor particulare ale beneficiarilor unui anumit tip de serviciu social, costurile necesare furnizării serviciului respectiv depăşesc nivelul prevăzut de standardul minim de cost, consiliile judeţene, consiliile locale ale sectoarelor municipiului Bucureşti şi consiliile locale ale municipiilor, oraşelor şi comunelor, în calitate de furnizori publici de servicii sociale, alocă sumele necesare din veniturile proprii. Articolul 6(1) Pentru asigurarea transparenţei privind utilizarea fondurilor alocate şi administrarea acestora, furnizorii publici şi privaţi de servicii sociale au obligaţia de a face publice informaţiile privind costurile serviciilor sociale acordate, prin publicare pe pagina de internet proprie, prin afişare la sediul instituţiei, în publicaţii proprii sau prin oricare alt mijloc.(2) Furnizorii publici de servicii sociale au obligaţia ca până la data de 30 aprilie a fiecărui an să transmită Ministerului Muncii, Familiei, Protecţiei Sociale şi Persoanelor Vârstnice, precum şi autorităţilor administraţiei publice centrale cu atribuţii în domeniul serviciilor sociale aflate în subordinea acestuia datele privind beneficiarii, costurile şi personalul/tipul de serviciu, înregistrate în anul anterior raportării. (3) În aplicarea prevederilor alin. (2), Ministerul Muncii, Familiei, Protecţiei Sociale şi Persoanelor Vârstnice, în colaborare cu autorităţile administraţiei publice centrale cu atribuţii în domeniul serviciilor sociale aflate în subordine, emite instrucţiuni. Articolul 7Consiliile judeţene, respectiv consiliile locale răspund de repartizarea sumelor şi de aprobarea bugetelor pentru serviciile sociale cu sau fără personalitate juridică, aflate în administrare. Articolul 8Cuantumul venitului lunar pe membru de familie de la care susţinătorii legali ai persoanelor vârstnice îngrijite în cămine au obligaţia să plătească diferenţa până la concurenţa valorii integrale a contribuţiei lunare de întreţinere, prevăzută la art. 25 alin. (5) lit. a) din Legea nr. 17/2000 privind asistenţa socială a persoanelor vârstnice, republicată, cu modificările şi completările ulterioare, este de 782 lei.Articolul 9Prezenta hotărâre intră în vigoare la data de 1 ianuarie 2016. Articolul 10La data intrării în vigoare a prezentei hotărâri se abrogă: a) Hotărârea Guvernului nr. 23/2010 privind aprobarea standardelor de cost pentru serviciile sociale, publicată în Monitorul Oficial al României, Partea I, nr. 25 din 13 ianuarie 2010, cu modificările ulterioare;b) Hotărârea Guvernului nr. 532/1999 pentru aprobarea Metodologiei de stabilire a nivelului contribuţiei de întreţinere în instituţiile de asistenţă socială, datorată de persoanele asistate sau de susţinătorii legali ai acestora, publicată în Monitorul Oficial al României, Partea I, nr. 325 din 8 iulie 1999, cu modificările ulterioare;c) Hotărârea Guvernului nr. 1.021/2000 pentru aprobarea Normelor metodologice privind stabilirea costului mediu lunar de întreţinere în căminele pentru persoanele vârstnice, publicată în Monitorul Oficial al României, Partea I, nr. 556 din 9 noiembrie 2000;d) Hotărârea Guvernului nr. 457/2000 pentru aprobarea Normelor metodologice de stabilire a nivelului contribuţiilor comunităţilor locale la finanţarea activităţii de protecţie a copilului aflat în dificultate, a celui cu handicap, precum şi a persoanei majore care beneficiază de protecţie în condiţiile art. 19 din Ordonanţa de urgenţă a Guvernului nr. 26/1997, republicată, publicată în Monitorul Oficial al României, Partea I, nr. 272 din 15 iunie 2000.Articolul 11Anexele nr. 1-5 fac parte integrantă din prezenta hotărâre. PRIM-MINISTRU DACIAN JULIEN CIOLOŞ Contrasemnează: Ministrul muncii, familiei, protecţiei sociale şi persoanelor vârstnice, Claudia-Ana Costea Viceprim-ministru, ministrul dezvoltării regionale şi administraţiei publice, Vasile Dîncu Ministrul finanţelor publice, Anca Dana Dragu ANEXA Nr. 1STANDARDELE MINIME DE COST/AN pentru serviciile sociale destinate protecţiei şi promovării drepturilor copilului 1. Standard minim de cost pentru serviciile destinate copiilor plasaţi la asistenţi maternali
CATEGORIE COPII Standard minim de cost/an/beneficiar - lei -
Copii la asistenţi maternali cu un copil în plasament 21.456
Copii la asistenţi maternali cu doi copii în plasament 12.025
Copii la asistenţi maternali cu trei copii în plasament 8.075
Copii la asistenţi maternali cu un copil în plasament 25.486
Copii la asistenţi maternali cu doi sau mai mulţi copii în plasament 16.056
Copii plasaţi în centre de plasament 28.847
Copii plasaţi în case de tip familial 25.955
Copii plasaţi în apartamente 24.602
Copii plasaţi în centre de plasament 39.078
Copii plasaţi în case de tip familial 33.955
Copii plasaţi în apartamente 28.332
*) Se aplică şi serviciilor destinate copiilor cu HIV/SIDA plasaţi la asistenţi maternali. 5. Standard minim de cost pentru centrele de primire în regim de urgenţă şi alte servicii de tip rezidenţial
Copii plasaţi în centre de primire în regim de urgenţă, adăpost de noapte pentru copiii străzii, copilul care săvârşeşte fapte penale şi nu răspunde penal etc. 40.173
Mamă cu un copil 45.931
Mamă cu doi copii 41.155
Mamă cu trei copii 39.561
Copii beneficiari ai serviciilor centrelor de zi 11.283
Copii beneficiari ai serviciilor centrelor de recuperare 14.313
Copii beneficiari ai serviciilor centrelor de consiliere şi altor servicii de îngrijire de zi, altele decât cele prevăzute la pct. 7 şi 8 2.600
ANEXA Nr. 2STANDARDELE MINIME DE COST/AN pentru serviciile sociale destinate protecţiei şi promovării drepturilor persoanelor adulte cu dizabilităţi 1. Standard minim de cost pentru centrul de îngrijire şi asistenţă persoane adulte cu dizabilităţi
Tipul serviciului public rezidenţial Standard minim de cost/an/beneficiar - lei -
Centru de îngrijire şi asistenţă 33.827,50
a) Centru de recuperare şi reabilitare 35.920,11
b) Centru de recuperare şi reabilitare neuropsihiatrică 37.870,40
Centru de integrare prin terapie ocupaţională 27.281,54
Centru-pilot de recuperare şi reabilitare 39.026,69
Centru de pregătire pentru viaţă independentă 30.332,50
Locuinţe protejate - minim protejate - moderat protejate - maxim protejate 21.609,41
7. Standard minim de cost pentru Centrul „Respiro"
Centru „Respiro" 24.745,59
Centru de criză 19.654,21
Tipul serviciului public alternativ (de zi) Standard minim de cost/an/beneficiar - lei -
Centre de zi (abilitare şi recuperare, terapie ocupaţională, terapii complementare, consiliere, orientare profesională, altele) (CZ, CPO, CC, altele) 19.402,07
Centre de servicii de recuperare neuromotorie de tip ambulatoriu 8.723,20
Servicii la domiciliu (îngrijiri specializate la domiciliu) 23.814,00
Servicii la domiciliu (îngrijiri specializate la domiciliu cu asigurare hrană ) 29.873,00
Tipul serviciului public alternativ Standard minim de cost/an/beneficiar - lei -
Asistent personal profesionist cu un adult 30.321,50
Asistent personal profesionist cu doi adulţi 22.446,56
Asistent personal profesionist cu un adult cu HIV/SIDA 31.896,56
ANEXA Nr. 3STANDARDELE MINIME DE COST/AN pentru serviciile sociale rezidenţiale destinate persoanelor vârstnice
Tipul serviciului Standard minim de cost/an/beneficiar - lei -
Cămin pentru persoane vârstnice 23.784
ANEXA Nr. 4STANDARDELE MINIME DE COST/AN pentru serviciile sociale destinate îngrijirii la domiciliu a persoanelor vârstnice 1. Servicii de îngrijire personală la domiciliu, destinate persoanelor vârstnice, încadrate în gradele de dependenţă IA, IB şi IC, potrivit Grilei naţionale de evaluare a nevoilor persoanelor vârstnice, aprobată prin Hotărârea Guvernului nr. 886/2000
Tipul activităţilor Număr de ore de îngrijire profesională primită la domiciliu Standard minim de cost pe an - lei -
- Sprijin pentru realizarea activităţilor de bază ale vieţii zilnice, în principal, potrivit prevederilor Legii asistenţei sociale nr. 292/2011, cu modificările ulterioare: a) asigurarea igienei corporale; b) îmbrăcare şi dezbrăcare; c) hrănire şi hidratare; d) asigurarea igienei eliminărilor; e) transfer şi mobilizare; f) deplasare în interior; g) comunicare cel puţin 20 de ore pe săptămână, cu un cost de 15 lei/oră 15.600
- Sprijin pentru realizarea activităţilor instrumentale ale vieţii zilnice, potrivit prevederilor Legii asistenţei sociale nr. 292/2011, cu modificările ulterioare: a) prepararea hranei; b) efectuarea de cumpărături; c) activităţi de menaj şi spălătorie; d) facilitarea deplasării în exterior şi însoţire; e) activităţi de administrare şi gestionare a bunurilor; f) acompaniere şi socializare
- Sprijin pentru realizarea activităţilor de bază ale vieţii zilnice, în principal, potrivit prevederilor Legii asistenţei sociale nr. 292/2011, cu modificările ulterioare: a) asigurarea igienei corporale; b) îmbrăcare şi dezbrăcare; c) hrănire şi hidratare; d) asigurarea igienei eliminărilor; e) transfer şi mobilizare; f) deplasare în interior; g) comunicare cel puţin 10 ore pe săptămână, însă mai puţin de 20 de ore, cu un cost de 15 lei/oră 11.700
- Sprijin pentru realizarea activităţilor instrumentale ale vieţii zilnice, potrivit prevederilor Legii asistenţei sociale nr. 292/2011, cu modificările ulterioare: a) prepararea hranei; b) efectuarea de cumpărături, c) activităţi de menaj şi spălătorie; d) facilitarea deplasării în exterior şi însoţire; e) activităţi de administrare şi gestionare a bunurilor; f) acompaniere şi socializare mai puţin de 10 ore pe săptămână, cu un cost de 15 lei/oră 7.800
ANEXA Nr. 5STANDARDELE MINIME DE COST/AN pentru serviciile sociale destinate prevenirii şi combaterii violenţei în familie 1. Serviciile sociale destinate victimelor violenţei în familie – lei -
Tipul serviciului Cost standard minim/an/beneficiar
Centru de primire în regim de urgenţă (adăpost) 16.570
Centru de recuperare pentru victimele violenţei în familie 16.570
2. Serviciile sociale destinate agresorilor – lei -
Centru de asistenţă destinat agresorilor 6.599
COMENTARII la Hotărârea 978/2015
Momentan nu exista niciun comentariu la Hotărârea 978 din 2015
Alte acte pe aceeaşi temă cu Hotărârea 978/2015
Hotărârea 1021 2000
pentru aprobarea Normelor metodologice privind stabilirea costului mediu lunar de intretinere in caminele pentru persoanele varstnice
Hotărârea 457 2000
pentru aprobarea Normelor metodologice de stabilire a nivelului contributiilor comunitatilor locale la finantarea activitatii de protectie a copilului aflat in dificultate, a celui cu handicap, precum si a persoanei majore care beneficiaza de protectie in conditiile art. 19 din Ordonanta de urgenta a Guvernului nr. 26/1997, republicata
Hotărârea 426 2020